_:n99d5a06f87fa4bc3bc10a84341063746xb0
<http://schema.org/articleBody>
"Bratislava 2. augusta (TASR) - Úradujúci šampión ŠK Slovan Bratislava po postupe do 3. predkola Ligy majstrov požiadal o zmenu termínu zápasu 3. kola futbalovej Niké ligy. Stretnutie, ktoré mali \"belasí\" odohrať v sobotu 10. augusta v Skalici, sa uskutoční v náhradnom termíne. \r\n\r\nZ postupu do 3. predkola Európskej konferenčnej ligy sa teší aj FC Spartak Trnava, ktorý takisto požiadal o zmenu termínu svojho zápasu 3. kola Niké ligy proti Komárnu. \"Zmenený termín oboch týchto duelov je predbežne stanovený na 29. októbra 2024 a závisí od ďalšieho postupu tímov v pohárovej Európe,\" informovala na svojom webe Únia ligových klubov (ÚLK),\r\n\r\nKaždý klub, ktorý je účastníkom jednej z európskych pohárových súťaží a reprezentuje Niké ligu a slovenský futbal v pohárovej Európe, má možnosť zažiadať o odklad jedného zápasu z 2. až 5. kola Niké ligy.\r\n\r\nZmena hracieho dňa - 3. kolo Niké ligy\r\n\r\nUtorok 29. októbra o 18.00 h: MFK Skalica - ŠK Slovan Bratislava, FC Spartak Trnava - KFC Komárno"
<https://www.teraz.sk--www.teraz.sk/fortunaliga/slovanu-a-trnave-odlozili-zapasy-3-ko/813064-clanok.html?utm_source=teraz&utm_medium=organic&utm_campaign=click&utm_content=.%253BsFortunaliga%253Bimg>